1807

La yaro 1807 (MDCCCVII per Romala algarismi) esis ordinara yaro komencinta ye jovdio segun Gregoriala kalendario, ed ordinara yaro komencinta ye mardio segun Juliala kalendario. Ol esis la 807ma yaro di la duesma yarmilo, la 7ma yaro di la 19ma yarcento, e la 8ma yaro di la yari 1800a. Kande 1807 komencis, Gregoriala kalendario esis 12 dii avan Juliala kalendario, qua duris uzesar en kelka loki til 1923.

 Eventi
Mondo
 Britania interdiktas sklavo-komerco.

Europa
 28ma di januaro - L'unesma strado-iluminajo per gaso konstruktesas en la strato Pall-Mall, en London, Anglia.
 7ma til la 9ma di julio - Prusia e Rusa imperio ligas paco kun unesma Franca imperio en Tilsit.
 8ma di julio - Jérôme Bonaparte, divenas rejulo di Vestfalia.
 9ma di julio - Napoléon la 1ma riestablisas Polona stato, e kreas la Dukio di Warszawa.
 2ma til 7ma di septembro - Por preventar kapitulaco di Dana floto a Napoléon la 1ma, Britaniani bombardas Kobehavn per incendiala fosfa-fuzei, qui atingis domi di civila habitanti: 30% dil urbo destruktesas e 2.000 civili perisas. Ye la 7ma di septembro, Dana komandanto Ernst Peymann kapitulacas la cetera navi a Britaniani.
 29ma di novembro - Napoleonala militi: Princo João, rejino Maria la 1ma e cirkume 10.000 altra personi departas de Lisboa, Portugal vers Brazilia por eskapar de Napoleonala trupi. Ili arivis en Bahia ye la 22ma di januaro 1808.

Afrika
 Britaniani sendas liberigita sklavi a la nuna Sierra Leone.
 Le Ashanti atakas uniono-stato di le Fante.

Central Amerika
 Sklaveso abolisesas en Jamaika.

Sud-Amerika
 3ma di februaro - Angliani invadas Montevideo.
 5ma di julio - Britaniani probas itere invadar Buenos Aires. Li perdas 70 soldati ma prenas kontrolo di Retiro ed altra quarteri. La habitantaro rezistis e, pos perdar 311 soldati, Britaniana komandero Whitelock signatas pakto kun Santiago de Liniers.

 Naski 
 1ma di marto - Wilford Woodruff, prezidanto dil Eklezio di Iesu Kristo di Lasta-Dia Santi (m. 1898)
 8ma di marto - António José de Ávila, 1ma Duko de Ávila e Bolama, chefa ministro di Portugal (m. 1881)
 28ma di mayo - Louis Agassiz, Suisa biologiisto e geologiisto (m. 1873)
 4ma di julio - Giuseppe Garibaldi, heroo di Italia (m. 1882)
 15ma di agosto - Jules Grévy, prezidanto di Francia (m. 1891)
 2ma di septembro - Fredrika Runeberg, Finlandana skriptistino (m. 1879)
 10ma di septembro - Friedrich Gauermann, Austriana piktisto (m. 1862)
 7ma di novembro - Barbu Catargiu, chefministro di Rumania (m. 1862)
 23ma di decembro - Antoni Maria Claret, santo di Katolik eklezio (m. 1870)

 Morti 
 9ma di aprilo - John Opie, Angla piktisto (n. 1761)
 18ma di septembro - Franciszek Smuglewicz, Polona-Lituana piktisto (n. 1745)
 5ma di novembro - Angelica Kauffman, Austriana piktistino (n. 1741)

Kategorio:Yari 1800a